Միջազգային մաթեմատիկական միություն

Միջազգային մաթեմատիկական միություն (անգլ.՝ International Mathematical Union, IMU), համաշխարհային ոչ- առևտրային և ոչ-կառավարական կազմակերպություն, որը ստեղծվել է մաթեմատիկայի բնագավառում բոլոր երկրների գիտնականների համագործակցության նպատակով։ Հիմնադրվել է 1919 թվականին, ընդգրկված է Գիտության միջազգային խորհրդի կազմի մեջ (անգլ.՝ International Council for Science, ICSU): 2014 թվականին հաջորդ ժամկետով (2015-2018) միության նախագահ է ընտրվել Կիոտոյի համալսարանի պրոֆեսոր Սիգեֆումի Մորին։
2015 թվականի դրությամբ Միության անդամ են հանդիսանում 83 երկրների մաթեմատիկական կազմակերպություններ։ ԽՍՀՄ-ը IMU-կազմի մեջ է մտել 1957 թվականին, 1992 թվականից նրա տեղը հատկացվել է Ռուսաստանին։


== Պատմություն ==
Միջազգային մաթեմատիկական միությունը հիմնադրվել է 1920 թվականին, բայց 1932 թվականի սեպտեմբերին  կազմալուծվել է, այնուհետև վերականգնվել է 1950 թվականին Նյու Յորքում (դե-ֆակտո) հիմնադիր կոնվենցիայով, կամ 1951 թվականի սեպտեմբերի 10-ին, երբ  տասը երկրներ անդամներ դարձան (դե-յուրե)։ Վերջին էտապը դարձավ 1952 թվականի մարտին Հռոմի Գլխավոր Ասամբլեան, որը սկիզբ դրեց նոր Միջազգային մաթեմատիկական միության և առաջին Գործադիր կոմիտեի գործունեությանը, ընտրվեցին նախագահ և տարբեր հանձնաժողովներ։


== Գործունեություն ==
Յուրաքանչյուր 4 տարին մեկ Միության հովանու ներքո հավաքվում է Մաթեմատիկների Միջազգային կոնգրեսը։ Միությունը  մասնակցում է նաև Աբելևյան մրցանակի թեկնածուների ընտրությանը։ Եվրոպական ֆիզիկական ընկերության հետ համատեղ մասնակցում է OAI (անգլ.՝ Open Archive Initiative) միջազգային նախագծին և բազմաթիվ այլ միջազգային կազմակերպությունների աշխատանքներին։ Միության կազմում ակտիվ գործունեություն է իրականացնում Մաթեմատիկական կրթության միջազգային հանձնաժողովը։


== Միջազգային մաթեմատիկական միության նախագահներ ==
1952-1954 թվականներ։  Մարշալ Սթոուն (փոխնախագահներ`  Էմիլ Բորել,  Էրիկ Կամկե)
1955-1958 թվականներ։  Հայնց Հոպֆ (փոխնախագահներ`  Արնո Դանժուա,  ՈՒիլյամ Վոլնաս Դուգլաս Հոդջ)
1959-1962 թվականներ։  Ռոլֆ Նևանլիննա (փոխնախագահներ`  Պավել Սերգեևիչ Ալեքսանդրով,  Մարթսոն Մորս)
1963-1966 թվականներ։  Ժորժ դե Ռամ (փոխնախագահներ`  Անրի Կարտան,  Կազիմիր Կուրատովսկի)
1967-1970 թվականներ։  Անրի Կարտան (փոխնախագահներ`  Միխայիլ Ալեքսեևիչ Լավրենտև,  Դին Մոնտոմերի)
1971-1974 թվականներ։  Կոմարավոլու Չանդրասոկխարան (փոխնախագահներ`  Աբրահամ Ադրիան Ալբերտ,  Լև Սեմյոնովիչ Պոնտրյագին)
1975-1978 թվականներ։  Դին Մոնտոմերի (փոխնախագահներ`  Ջ. ՈՒ. Ս.Կասելս,  Միրոն Նիկոլեսկու,  Խորխե Վրանսյո)
1979-1982 թվականներ։  Լեննարտ Կարլեսոն (փոխնախագահներ`  Մասաեսի Նագատա,  Յուրի Վասիլևիչ Պրոխորով)
1983-1986 թվականներ։  Յուրգեն Կուրգ Մոզեր (փոխնախագահներ`  Լյուդվիդ Դմիտրիևիչ Ֆադեև,  Ժան-Պիեր Սեր)
1987-1990 թվականներ։  Լյուդվիդ Դմիտրիևիչ Ֆադեև (փոխնախագահներ`  Ուոլտեր Ֆեյ,  Լարս Հերմանդեր)
1991-1994 թվականներ։  Ժակ-Լուի Լիոնս (փոխնախագահներ`  Ջոն Հ. Քոութս,  Դեյվիդ Մամֆորդ)
1995-1998 թվականներ։  Դեյվիդ Մամֆորդ (փոխնախագահներ`  Վլադիմիր Իգորևիչ Արնոլդ,  Ալբրեխտ Դոլդ)
1999-2002 թվականներ։  Ժակոբ Պալիս (փոխնախագահներ`  Սայմոն Դոնալդսոն,  Սիգեֆումի Մորի)
2003-2006 թվականներ։  Ջոն Բոլ (փոխնախագահներ`  Ժան-Միշել Բիսմուտ,  Մասակի Լաշիվարա)
2007-2010 թվականներ։  Լասլո Լովաս (փոխնախագահներ`  Ժի-Մինգ Մա,  Կլաուդիո Պրոցեսի)
2011-2014 թվականներ։  Ինգրիդ Դոբեշի (փոխնախագահներ`  Քրիստիան Ռուսո,  Մարսելո Վիանա)
2015-2018 թվականներ։  Սիգեֆումի Մորի (փոխնախագահներ`  Ալիսիա Դիկենշտեյն,  Վոն Ջոնս)


== Գրականություն ==
Lehto, Olli. Mathematics Without Borders. A History of the International Mathematical Union. — New York - Berlin - Heidelberg: Springer, 1998. — xvi + 399 p. — ISBN 0-387-98358-9


== Ծանոթագրություններ ==


== Արտաքին հղումներ ==
Պաշտոնական կայք